QR kód

QR kód alebo QR code je dvojrozmerný čiarový kód, ktorý vyvinula japonská spoločnosť Denso-Wave v roku 1994. Skratka „QR“ pochádza z anglického označenia Quick Response (Rýchla reakcia), keďže kód je navrhnutý s ohľadom na rýchle dekódovanie.

Princíp použitia spočíva v tom, že QR kód vytlačený na papier alebo predmet sa zosníma kamerou alebo fotoaparátom, a softvér dekóduje textovú informáciu obsiahnutú v kóde. V Japonsku sa QR kód stal de facto štandardom a väčšina mobilných telefónov so vstavaným fotoaparátom vie tieto kódy dekódovať.

 Obsah 
QR kód sa skladá z bielych a čiernych štvorcových modulov zložených do štvorcovej matice. Veľkosť matice je od 21×21 do 177×177 bodov s nárastom o 4 moduly v každom rozmere.

 Kapacita 
QR kód môže obsahovať písmená, čísla alebo japonské znaky kandži a je schopný pojať rôzne množstvo informácií podľa obsahu:
 Typ obsahu Počet znakov číslice 7 089 písmená a číslice 4 296 8-bitové dáta 2 953 kandži 1 817

 Použitie 
Kód bol pôvodne navrhnutý na sledovanie jednotlivých súčiastok pri výrobe automobilov. Neskôr sa začal používať na kódovanie rôznych kontaktných informácií. QR kód tak môže obsahovaťBarcodeContents - zxing - A rough guide to standard encoding of information in barcodes - Project Hosting on Google Code
 webovú adresu (formát URL alebo MEBKM)
 e-mailovú adresu (bežný text, formát URI alebo MATMSG)
 telefónne číslo (formát URI)
 kontaktné informácie (formát vCard alebo MECARD)
 správu SMS
 správu MMS
 geografickú pozíciu
 údaje o udalosti – názov, miesto, čas, trvanie (formát iCalendar)

 Licencia 
QR kód je otvorený štandard, keďže spoločnosť Denso-Wave zverejnila špecifikáciu a neuplatňuje patentovú ochranu.Open 2D Code

 Referencie 

 Externé odkazy 
 QR kódy
 Generátor QR kódu online

Kategória:Čiarové kódy